CELEX: 32013D0471
Language: et
Date: 2013-09-23 00:00:00
Title: 2013/471/EL: Nõukogu otsus, 23. september 2013 , mis käsitleb Euroopa Majandus- ja Sotsiaalkomitee liikmetele ja nende asendusliikmetele päevaraha andmist ning sõidukulude hüvitamist

25.9.2013   
               
               
                  ET
               
               
                  Euroopa Liidu Teataja
               
               
                  L 253/22
               
            
         NÕUKOGU OTSUS,
         23. september 2013,
         mis käsitleb Euroopa Majandus- ja Sotsiaalkomitee liikmetele ja nende asendusliikmetele päevaraha andmist ning sõidukulude hüvitamist
         (2013/471/EL)
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 301 kolmandat lõiku,
         ning arvestades järgmist:
         
                     (1)
                  
                  
                     Nõukogu otsusega 81/121/EMÜ (1) kehtestati eeskirjad, mis käsitlevad Euroopa Majandus- ja Sotsiaalkomitee (edaspidi „komitee”) liikmetele, asendusliikmetele ja ekspertidele päevaraha andmist ning sõidukulude hüvitamist.
                  
               
                     (2)
                  
                  
                     Euroopa Parlament märkis oma 10. mai 2012. aasta resolutsioonis, (2) et komitee juhatus otsustas reformida komitee liikmete ja asendusliikmete kulude hüvitamist.
                  
               
                     (3)
                  
                  
                     Komitee taotles 12. oktoobril 2012, et nõukogu võtaks vastu uue otsuse, mis käsitleb komitee liikmetele ja nende asendusliikmetele päevaraha andmist ning sõidukulude hüvitamist ning millega tunnistatakse kehtetuks ja asendatakse otsus 81/121/EMÜ.
                  
               
                     (4)
                  
                  
                     Komitee liikmetele ja asendusliikmetele makstava päevaraha suurust tuleks kohandada. Samuti tuleks ette näha süsteem transpordikulude hüvitamiseks tegelike kulude alusel ning hüvitised liikmetele ja asendusliikmetele tööülesannete täitmiseks kulutatud aja ja seonduvate halduskulude kompenseerimiseks.
                  
               
                     (5)
                  
                  
                     Üksikasjalikud eeskirjad hüvitiste maksmiseks, sõidukulude hüvitamiseks ja sõidukulude hüvitamise ülemmäärade kehtestamiseks tuleks asjakohasel juhul kehtestada komitee tasandil.
                  
               
                     (6)
                  
                  
                     Komitee liikmetele ja asendusliikmetele nõuetekohase järjepidevuse tagamiseks tuleks sätestada üleminekueeskirjad.
                  
               
                     (7)
                  
                  
                     Otsus 81/121/EMÜ tuleks seepärast kehtetuks tunnistada,
                  
               ON VÕTNUD VASTU KÄESOLEVA OTSUSE:
         
            Artikkel 1
            Euroopa Majandus- ja Sotsiaalkomitee liikmetel ja nende asendusliikmetel (edaspidi „hüvitise saajad”) on vastavalt käesolevale otsusele õigus saada päevaraha koosolekupäevade eest, õigus sõidukulude hüvitamisele ning õigus reisi vahemaa ja kestuse hüvitisele.
         
         
            Artikkel 2
            
               1.   Koosolekutel osalevate hüvitise saajate päevaraha suuruseks määratakse 290 eurot.
               Komitee võib otsustada suurendada päevaraha maksimaalselt 50 % võrra järgmistel juhtudel:
               
                           a)
                        
                        
                           kui hüvitise saaja, keda on nõuetekohaselt kutsutud ühele või mitmele koosolekule, peab maksma öise majutuse eest koosoleku toimumiskohas nii enne esimest kui ka pärast viimast koosolekut või
                        
                     
                           b)
                        
                        
                           Brüsselist väljaspool toimuva lähetuse korral, kui hüvitise saajate majutamiseks valitud hotellitubade hinnad ületavad 150 eurot öö kohta.
                        
                     
            
               2.   Päevaraha võib hüvitise saajatele maksta kõige rohkem kahe koosolekute vahele jääva päeva eest, kui kõnealune hüvitis on väiksem hüvitise saajale nende koosolekute vahel koju ja tagasi sõitmise kulude hüvitamisest.
            
         
         
            Artikkel 3
            Hüvitise saajate sõidukulud hüvitatakse tegelikult kantud kulude alusel. Komitee kehtestab asjakohased hüvitise ülemmäärad, mis tagab, et sõidukulud ei ületa tema vastu võetud aastaeelarves sisalduvat määra.
         
         
            Artikkel 4
            Hüvitise saajatel on õigus reisi vahemaa ja kestuse hüvitisele. Hüvitise saaja alalise elukoha ja Brüsseli vahel toimuvate reiside puhul on hüvitise saajal õigus saada iga komitees töötatud nädala kohta hüvitist ühe reisi eest Brüsselisse ja ühe reisi eest Brüsselist tagasi.
         
         
            Artikkel 5
            Komitee võtab hiljemalt 16. jaanuaril 2014 vastu üksikasjalikud sätted, millega rakendatakse artikleid 2, 3 ja 4.
         
         
            Artikkel 6
            Artiklis 4 osutatud vahemaahüvitis arvutatakse järgmiselt:
            
                        a)
                     
                     
                        vahemaa esimesed 0–50 km: 15 eurot;
                     
                  
                        b)
                     
                     
                        vahemaa 51.–500. km: 0,08 eurot kilomeetri kohta;
                     
                  
                        c)
                     
                     
                        vahemaa 501.–1 000. km: 0,04 eurot kilomeetri kohta;
                     
                  
                        d)
                     
                     
                        vahemaa 1 001.–3 000. km: 0,02 eurot kilomeetri kohta;
                     
                  
                        e)
                     
                     
                        vahemaa 3 000 km ületav osa: ei hüvitata.
                     
                  
         
            Artikkel 7
            Artiklis 4 osutatud reisi kestuse hüvitis arvutatakse järgmiselt:
            
                        a)
                     
                     
                        reis kogukestusega 2–4 tundi: üks kaheksandik artiklis 2 sätestatud päevarahast;
                     
                  
                        b)
                     
                     
                        reis kogukestusega 4–6 tundi: veerand artiklis 2 sätestatud päevarahast;
                     
                  
                        c)
                     
                     
                        ööbimiseta reis kogukestusega üle 6 tunni: pool artiklis 2 sätestatud päevarahast;
                     
                  
                        d)
                     
                     
                        ööbimisega reis kogukestusega üle 6 tunni: tõendavate dokumentide esitamise korral artiklis 2 sätestatud päevaraha täissumma.
                     
                  
         
            Artikkel 8
            
               1.   Hüvitise saajad võivad üleminekumeetmena ja kui käesoleva artikli lõikest 2 ei tulene teisiti taotleda, et nende suhtes jätkataks nõukogu otsuse 81/121/EMÜ kohaldamist kuni nende ametiaja lõppemiseni 20. septembril 2015.
            
            
               2.   Komitee võib käesoleva artikli lõike 1 kohaldamisel otsustada kohaldada otsuses 81/121/EMÜ sätestatud summadest väiksemaid summasid.
            
         
         
            Artikkel 9
            Komitee esitab igal aastal 30. aprilliks Euroopa Parlamendile ja nõukogule üksikasjaliku aruande eelmisel aastal hüvitise saajatele hüvitatud sõidukuludest ja makstud hüvitistest. Nimetatud aruanne hõlmab andmeid hüvitise saajate arvu, reiside arvu, sihtkohtade, teenindusklassi, kantud ja hüvitatud sõidukulude kohta ning andmeid makstud hüvitiste kohta.
         
         
            Artikkel 10
            Komitee esitab nõukogule hiljemalt 16. oktoobril 2015 hindamisaruande käesoleva otsuse kohaldamise ja eelkõige selle eelarvemõju kohta.
            Nimetatud aruanne hõlmab andmeid, mis võimaldavad nõukogul vajaduse korral kindlaks määrata hüvitise saajate hüvitised.
         
         
            Artikkel 11
            Ilma et see mõjutaks artikli 8 lõiget 1, tunnistatakse otsus 81/121/EMÜ kehtetuks alates 15. oktoobrist 2013.
         
         
            Artikkel 12
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 23. september 2013
            
               
                  Nõukogu nimel
               
               
                  eesistuja
               
               V. JUKNA
            
         
         
            (1)  Nõukogu 3. märtsi 1981. aasta otsus 81/121/EMÜ, mis käsitleb majandus- ja sotsiaalkomitee liikmetele, asendusliikmetele ja ekspertidele päevaraha andmist ning sõidukulude hüvitamist (EÜT L 67, 12.3.1981, lk 29).
         
            (2)  ELT L 286, 17.10.2012, lk 110.